Poštovani gospodine predsedniče, ovog puta lično u svoje ime želim kolegi Milivojeviću da repliciram.\nMislim da se opcija kojoj on pripada još uvek nije snašla i još uvek se nije oporavila od izbornog poraza. Ova njegova diskusija danas svedoči u prilog tome. Dobro, njemu kao borcu za demokratiju to ne možemo ni da zamerimo, jer je tek nedavno ušao u parlament. Ovakve njegove diskusije smo slušali četiri godine i zbog toga je verovatno i bio 73 na listi svoje stranke.\nDakle, nije sramota promeniti mišljenje, ali što se mene tiče i sve kolege su svedoci da se poslanici Nove Srbije nisu hteli ni da javljaju, da je sreće, ova rasprava o ove dve izmene i dopune zakona trajala bi sat vremena, da bismo prešli na neku drugu tačku dnevnog reda. Toliko je bar meni, a mislim i građanima Srbije, bio jasan ministar Velimir Ilić. Čini mi se da prvi put od nastanka višepartijskog sistema u Srbiji jedan ministar, evo, ja kao član Nove Srbije i kao poslanik Nove Srbije držaću ga za reč, pozove sve stranke, kako vladajuće koalicije, tako i opozicione, da daju po jednog čoveka koji je zadužen u stranci, da ne kažem da je ekspert za oblast Zakona o planiranju, da dostave ministarstvu i da svi zajedno učestvuju u pravljenju tog zakona.\nPrema tome, pošto nemam pravo lično da se obraćam nikome po Poslovniku, kolegi koji me je prozvao kažem da nije sramota promeniti mišljenje, ja nisam, samo ovaj zakon ima već svoje posledice i posledice tog zakona, na sreću ili na žalost, mislim na sreću građana Srbije, mora da leči sadašnje ministarstvo i ministar Velimir Ilić. S obzirom na uspeh u prethodnom mandatu koji je imao, čvrsto verujem da će imati uspeha i u ovome što je nakanio. Vi samo tako nastavite i daleko ćete stići. Hvala lepo.\nPoštovani gospodine predsedniče, poštovani gospodine ministre, kolege narodni poslanici, u ime poslaničke grupe Nove Srbije veoma kratko ću govoriti. Naravno da ćemo podržati izmene i dopune Zakona o autorskim i srodnim pravima, ali nisam mogao da izdržim da ne dam jedan kratak komentar. Mislim da uopšte nije bitno, ne samo u ovim izmenama i dopunama ovog zakona, nego u bilo kom zakonu, čija su to predizborna obećanja, nego da se ona ostvare, ako su u interesu jednog sloja stanovništva i građana Srbije, a u ovom slučaju sigurno da jesu.\nMislim da nije dovoljno, iako podržavam i od sveg srca ću glasati za ovih 70.000, ako se ne varam, gospodine ministre, ljudi koji će biti na neki način oslobođeni jedne globe. Mislim da je potrebno, a mislim i da vaše izlaganje, slagali se vi sa tim ili ne, jeste jedno izvinjenje tim građanima. To je globa koja je bila bez svake logike.\nMoram da vam kažem, inicirali ste me sa pominjanjem jedne vrste zanata, obućara, pre tri godine sam primio pismo od jednog gospodine obućara, koji je nažalost izgubio sina jedinca. Plaćanje te dažbine državi za njega nije bio pre svega finansijski trošak, to je za njega bila uvreda i on to nije mogao da podnese. Svaki dan ga je to razaralo. Možete da zamislite nekog obućara, kojih u našim gradovima ima po jedan, dva ili tri, u nekoj sobici od dva sa tri, gde popravlja znamo kome cipele i ko u ovakvoj ekonomskoj situaciji popravlja cipele, a ne kupuje nove, da taj čovek sluša vrstu muzike, bilo koje muzike.\nDakle, jasno mi je, slagao se sa tim ili ne, da autorima treba plaćati tu naknadu za njihova autorska prava, ali gde smo mi građani tu? Recimo, neko pominje vozila i autobuse. Gde sam ja kao građanin zaštićen ako se vozim u autobusu i slušam neku muziku koja mi, objektivno rečeno, izaziva duševnu bol? To će vam potvrditi 90% građana Srbije. Dobro, možda je nekima smešno, ali meni ovo liči kao u predizbornim kampanjama kada pravimo neke spomenike nekim autorima koji su zaradili bukvalno desetine miliona maraka i na kraju sve propili, prokockali, svi to znamo, a onda se proglase za nacionalnu vrednost i još im dajemo penziju mimo zakona. Pitam gde su ovi građani? Znam kako sila Boga ne moli, šta su svetski standardi i evropski standardi, ali pokušavam, bez lažne skromnosti, da zastupam onaj sloj stanovništva iz koga dolazim, običnih građana.\nPrema tome, mislim da je već neko rekao, ovaj krug ljudi, mislim da ste, gospodine ministre, i vi rekli, prilikom sledeće izmene i dopune zakona treba proširiti na još neke, da tako kažem, zanatlije, pod znacima navoda. Ponavljam, zaista pitam, ako prisustvujem izložbi ili sam došao u neki restoran sa porodicom da ručam i pusti se neka muzika koja mi pokvari taj ručak, gde sam ja onda kao građanin? Da li taj autor treba onda meni da plati kao građaninu? Recimo, ako se ispostavi, kako vi kažete, ta košuljica na TV ili radio-stanicama, što je logika, koliko je puta emitovano, ali zar ne bi oni trebali, recimo, narodski rečeno, restoranima i kafanama da plate, ako puštaju njegovu muziku i propagiraju njega? Sve više ljudi pokušava da zainteresuje za tu vrstu muzike i on zbog toga, recimo, CD, kasete, ploče, mada toga više i nema, proda.\nO ovome treba vrlo ozbiljno razmišljati i ne zaboraviti da smo mi ovde predstavnici građana Srbije, ipak većine građana Srbije, koji žive kako žive, a ne samo autora, iako ne sporim pravo kolegama koji su o tome pisali, to jeste u evropskom duhu i to jeste njihova privatna svojina i njihov rad i neko to koristi, ali ne kod svih. Znate, pre 30-40 godine postojale su, šta god mislili o tom vremenu, neke komisije za šund, pa su proglašavali nešto da je za šund, pa ne može ni da se snima, a kamo li da se prodaju neke ploče. Sada svi snimaju sve i svi su autori. To što se vi smejete ovome što pričam, to shvatam kao znak odobravanja da je to istina, da je 90% tih autora u stvari nacionalna sramota, pošteno rečeno. Hvala.\nPoštovani gospodine predsedniče, poštovane kolege narodni poslanici i poštovani građani Srbije koji gledate ovaj direktan prenos, imam jedno pitanje, odnosno molbu za obaveštenjem od vas, gospodine predsedniče. Evo o čemu se radi.\nPre nekoliko dana u srcu EU, u jednom gradu doneta je jedna presuda, kojom je svo javno mnjenje, sve političke stranke, koliko sam pratio, makar one koje su se oglasile, sve nevladine organizacije, čak i one za koje lično nisam očekivao da će se tako izjasniti u jedinstvenim osudama onoga što se desilo u Haškom tribunalu. Čak sam svojim očima i ušima u nedelju veče čuo i jednog predsednika parlamentarne stranke, koji je rekao za Haški tribunal da je to politički sud.\nDa li treba da podsećam javnost i sve nas da je još pre desetak godina takva izjava od nekog drugog bila osnov za hapšenje?\nŠta je moje pitanje? Da ne lemantiram nad sudbinom žrtava, Srba, naših građana u Hrvatskoj. Ne želim da pričam o onome što se desilo u Hrvatskoj i kako je to hrvatski narod, ne treba više da se lažemo, prihvatio. Ko je malo pratio istoriju, ima dokumenata i fotografija, ono liči na 10. april 1941. godine.\nGospodine predsedniče, mislim da mi kao Narodna skupština moramo da reagujemo. Čuli smo da je zakazana Generalna skupština UN, prvo sam čuo 10. aprila, ne znam kako im to pade na pamet, ali najnovije što smo svi čuli, 9. aprila, gde će se predstavnici svih država članica UN izjasniti, oglasiti o toj presudi u Haškom tribunalu.\nDakle, ne govorim kao pravni stručnjak. Govorim kao građanin, možda nekim slučajem i kao narodni poslanik. To je velika nepravda, planetarna nepravda, koja je naneta, neću da kažem Srbima, ljudima koje za mog života nisam pročitao ni čuo. To je ruganje ljudskom rodu.\nPrema tome, gospodine predsedniče, ako će Generalna skupština da se izjasni o presudi Haškog tribunala, ne vidim zašto ne bi Narodna skupština. Imaćemo vremena posle usvajanja budžeta, nadam se i da Narodna skupština zakaže jednu sednicu po hitnom postupku, da se mi kao narodni predstavnici ovde izjasnimo, pogotovo što verujem da 90% narodnih poslanika, iz bilo koje poslaničke grupe, ili makar oni koji su se do sada oglasili, misle ovako kao ja ili slično. Mislim da je to ono najmanje što dugujemo žrtvama, prognanim ljudima, ubijenim starcima, deci, granatiranim u izbegličkim kolonama, što se posle Drugog svetskog rata u Evropi nije videlo.\nDakle, očekujem u najboljem smislu, u najbržem roku, vašu reakciju. Hvala, gospodine predsedniče.\nPoštovana potpredsednice, poštovani gospodine predsedniče Skupštine AP Vojvodine, poštovane kolege narodni poslanici i svi građani Srbije koji gledate prenos, u ime poslaničkog kluba Nove Srbije ću biti veoma kratak. Zato što sam u većini diskusija koje sam čuo iritiran. Zašto to kažem?\nZato što ovde, ne znam kako da upotrebim neku blagu reč, a da nikog ne povredim, igramo se mačke i miša. Ovlašćeni predlagač, a to je Skupština AP Vojvodina je podnošenjem ovog predloga izmene i dopune zakon, je znao da neće biti usvojen, kao što svi ovde znamo da neće biti usvojen. Kao što će i kolege iz najveće opozicione stranke, makar po broju mandata, glasati za ovaj zakon, a znaju da neće biti usvojen. Zato su rekli da će glasati. Inače bi u nedelju na Skupštini letelo perje. Tako sam shvatio, budžet i pravljenje amandmana na budžet, da bi se nekom nešto dalo mora nekom da se uzme. Kome bi se uzelo u ovom slučaju? Da li od siromašnih opština na jugu Srbije, na zapadu Srbije, Beogradu?\nGospodine predsedniče, znam, danas sam saznao taj podatak, nažalost, da od pet najsiromašnijih opština u našoj državi su tri iz Vojvodine. Putujući Vojvodinom, u stranačkom radu, iznenađen sam bio i šokiran da toliko ima, narodski da kažem, sirotinje kakve nisam ni video u drugim delovima Srbije. Ne radi se o tome.\nPostavljam pitanje, ako svi znamo da ovo neće biti usvojeno, zašto je ovo danas na dnevnom redu? Zašto mi trošimo milion dinara danas? Nisam našao drugo opravdanje i drugu reč, drugo obrazloženje, osim što je gospodin predsednik Skupštine Vojvodine ovde rekao iskreno. Zaista to mislim. To je ta reč, poverenje. Ako trebamo, koji smo narodni predstavnici, i vi u Vojvodini, i mi u Srbiji, i svi zajedno, da stičemo poverenje u javnim prenosima i na sednicama, onda neka bude tako. Onda da insistiramo na tom poverenju.\nDanas ste rekli, gospodine predsedniče, da je ovo budžetsko finansijsko pitanje. Čini mi se, da se ne lažemo, da nije samo budžetsko finansijsko pitanje. Ovde ima i politike. Rekli ste, na pitanje jednog kolege narodnog poslanika, da sredstva, verujte mi, ne znam kako drugačije da kažem, koja vi dobijate, ne znam zašto bi rekli da vi dobijate, verovatno ste vi ta sredstva zaradili. Rekli ste da u zakonu ne postoji odredba kojom bi država Srbija kontrolisala taj novac. Evo, vi ćete da steknete poverenje ako danas u javnom prenosu kažete da ćete vi lično, kao vodeći čovek u administraciji Vojvodine, jer sam ja oduvek tako smatrao ovu Skupštinu, insistirati u toj radnoj grupi da se unese član zakona da država Srbija ima pravo da kontroliše taj novac. Ko daje novac tamo gde nema pravo da ga kontroliše?\nSteći ćete poverenje, gospodine predsedniče. Ovo govorim iskreno, a vi me shvatite kako god hoćete. Ko me poznaje zna da govorim iskreno. Ako vas pitamo mi građani, mi Srbijanci koji imamo neke sumnje šta se to dešava u Vojvodini oko Razvojne banke, a svi ćute, onda kod građana koji nisu dovoljno obavešteni, pa čak i kod mene koji sam možda nešto obavešteniji od običnih građana, izaziva neku sumnju. Onda građani pitaju – kako je moguće da mi kao država Srbija dajemo garancije za pet milijardi, pa za 15 milijardi za dokapitalizaciju te "Metals" banke koja je poslovala sa nekim ljudima koje ova država i ceo svet juri po svetu, a nema odgovora? Moramo da pitamo – da li imaju pravo građani Leskovca, građani Čačka, Užica, Lučana da pitaju gde su naši novci i da se oni ne osećaju, kao što reče jedan kolega iz vladajuće koalicije da se on oseća kao Slovenac. Ne želimo mi da se osećamo kao neko ko živi na tuđ račun.\nDakle, šta je potrebno? Vi ste to dobro rekli. Poverenje. Neka ta radna grupa sedne i neka dogovori nešto da ljudski, ako je to moguće u opštoj politici, idem tom linijom, možda grešim, teška su vremena, da taj kolač koji imamo kao država Srbija raspodelimo pravedno, pošteno i poštujući Ustav. Kolega iz vladajuće koalicije je rekao sedam, a ne znam što je 17. Isto i ja mogu da kažem, kao Čačanin, zašto uopšte postoji to u Ustavu za Vojvodinu? Niko nije dao neko obrazloženje, nego sada ispada, da bi ovi ćutali, koji u Vojvodini imaju dosta glasova, da ne talasaju sa državom Srbijom koja se nalazi u situaciji u kakvoj se nalazi, hajde da nešto i njima damo. Tako to ne gledam. Možemo li da se dogovorimo ili ne možemo?\nDa li je za Vojvodinu, gospodine predsedniče, znam koga to pitam, rešenje referendum? Da se ne lažemo, da vi u znak poverenja prema meni, Srbijancu, kažete šta ste dogovorili u Briselu pre neki dan. Da ne dozvolimo medijima ono što vi kažete da politizuju stvari tamo gde ne treba. Ponavljam, to govorim sa dubokim uverenjem da ste vi ovde nastupili kao iskren čovek. Takav sam i trudim se da budem takav.\nDa li to znači da će Lajoš ili Mitar neki iz Vojvodine bolje živeti, ako vi ovde izboksujete, kako narod kaže, 17%? Nisam uveren. Možda ćete nam reći, kao znak poverenja, koliku platu poslanici u vašoj Skupštini, kojoj vi predsedavate, imaju i koliko sednica imaju godišnje? Onda će Lajoš, Miroslav ili Petar iz Subotice da vide da li im uzima Beograd, a sada treba i Novi Sad da im uzima. Koliko košta ta administracija? Šta vi mislite, ako običan čovek i običan građanin posluju, šta ja imam od vas ovde? Ako treba Beograd da mi da 7% nešto što sam ja zaradio, zašto ćete onda da vi postojite u Novom Sadu? Zašto Vlada Vojvodine? Znate li kako običan čovek razmišlja? Verujem, bez obzira kojoj veri ili naciji pripada. Pre neki dan sede dva premijera i nešto pregovaraju i razgovaraju, a pola Srbije gladuje i na ivici je egzistencije.\nDakle, molim vas da ovo shvatite kao moj apel, kao autentičnog Srbijanca koji po neki put posumnja šta se tu radi, kao da trebam da budem naučnik, gospodine Pastor, pa da ne znam da je sedište NIS u Čačku, gde bi bile akcize. Nije NIS, "Jugopetrol" i ove azotare nisu napravljeni tek tako, to je bila politička odluka da budu u Vojvodini. Sada se traži, kako čujem, 47% od naplaćenih akciza na teritoriji Vojvodine. Mogao je NIS da bude u Čačku, pa bi cela Srbija plaćala u Čačku akcize, kao što sada plaća Novom Sadu. Nije "Srbijagas" vojvođanska firma. "Srbijagas" je srpska firma, državna firma.\nHteo sam da vam kažem da ćete steći veće poverenje ne osuđujući samo one koji se zalažu ili propagiraju ukidanje autonomije. Ja sam za autonomiju. Ja sam lokal patriota, kao Čačanin. Razumem vas, ali morate i vi nas da razumete. Osudite još žešće, gospodine Pastor, koji se zalažu za Republiku, za Vojvodinu Republiku. Tada će vam verovati ljudi iz Leskovca, Čačka. Vi prvi podržite izgradnju auto-puta od Beograda, imaćete ga uskoro u punom profilu. Vi prvi, a ne da neki vaši pripadnici pitaju gde je Požega. Ne iz vaše stranke, nego da kažemo autonomaš, a živela je u Čačku 15 godina, izrodila je dva sina i na 20 km od Čačka pita gde je Požega. Mi iz Srbije ne znamo šta je auto-put. Da li mislite da ne znamo da ne znamo šta su naplatne rampe? Znamo. Tako će da se stekne poverenje.\nNe želim, kao što i ovaj kolega ne želi da se oseća kao Slovenac, misleći na 1988, 1989. ili 1990. godinu, da se oseća kao građanin Srbije, koji živi u jednom delu Srbije, koji nekome nešto otima i uzima. To nije istina. To što je moralo 7%, lepo kolega pita, zašto nije bilo 17%? Svi dobro znamo, da bi se glasalo za Ustav. To je bila cena stranke koja je na vlasti u Vojvodini i ima najveću podršku. Na žalost, to je tačno, ali ne samo zbog svog rada ili nerada, nego i zbog izbornog sistema. Da je ceo izborni sistem, gospodine Pastor, bio u Srbiji, koalicija Pokrenimo Srbiju bi imala 150 poslanika, pa bismo drugačije ovde razgovarali.\nPrema tome, molim vas da shvatite, najiskrenije da svi spuste, kako to narod kaže, loptu. Ovo danas ovde je divno. To sam tako shvatio. Treba da se razgovara. Ako treba još neka sednica, narod će plaćati sednice, ali da se ljudi dogovore da običan građanin ima neke koristi i u Vojvodini i u Srbiji. Hvala lepo.\nGospodine predsedniče, kada sam rekao da sam iziritiran, uopšte nisam mislio na vas. To je možda treći put da vam ponovim. Rekao sam da sam iritiran diskusijama nekih mojih kolega, jer stavljaju glave kao nojevi u pesak. Ne znam o čemu se radi.\nKada ste pomenuli NIS, rekao sam da je to isto tako sedište NIS bila politička odluka pre ne znam koliko godina. Nije sedište NIS bilo u Vojvodini što je Vojvodina kao Abu Dabi bogata naftom. Moglo je da bude i u Čačku sedište NIS. O tome sam vam govorio. Ako vi kažete da je Vojvodina uskraćena, to neka utvrdi ta komisija, neka se donese zakon o finansiranju i videćete onda kako će reagovati poslanici Nove Srbije. Hajdemo i mi da budemo lokal patriote, i mi dolazimo iz različitih sredina, ništa nije sporno.\nIstovremeno se trudi da se kaže da je tamo sada nezaposlenost, da su plate niže nego na nivou proseka Srbije. Onda vama ništa nije ni uzeto, onda vi zaista dobijate, sa takvim diskusijama ispada da dobijate 7% na poklon. Ja ne mislim tako, samo mislim da ti mehanizmi, mislim, nadam se i verujem kao verovatno i većina kolega ovde, da će iduće ili sledeće godine biti nešto bolje, pa da će biti i više novca. Znam da, kao u svakoj porodici, Srbija je jedna porodica, kada nema novca onda počinje i politika i sve. Nadam se da je samo to, odnosno verujem, sudeći po vašoj diskusiji.\nShvatio sam ovu današnju sednicu i diskusiju, sa jednom rečju sam je tumačio – poverenje. Poverenje biste najviše stekli kad biste kao drugi najvažniji predsednik Skupštine u ovoj državi osudili ono što je u Hagu doneto. Vi Vojvođani ste mnogo pomogli tim ljudima, oni žive sa vama tamo. Zbog njih ste to morali, ne zbog mene. Hvala.\nGospodine predsedniče, kolege narodni poslanici i svi poštovani građani Srbije koji gledate ovaj direktan prenos.\nImam jedno pitanje, odnosno tražim obaveštenje koje sam, čini mi se, u ovom visokom Domu postavio pre više od godinu dana, Ministarstvu za kulturu i informisanje. Moje je pitanje bilo – da li je moguće da deo, neki procenat od TV pretplate koje građani Srbije plaćaju, ostane lokalnim TV stanicama i medijima?\nDobio sam odgovor da je napravljena neka komisija. Ispada sada po onoj Čerčilovoj, kada nešto nećete da uradite, vi samo napravite komisiju. Dobio sam odgovor od tadašnjeg Ministarstva kulture i tadašnjeg ministra, veoma ljubazno, da je napravljena neka komisija koja pravi predlog u tom pravcu.\nU međuvremenu, da tako kažem, na veliki način, nažalost loš, otvorila se tema – plaćanje TV pretplate.\nProcenti, koje rukovodstvo Javnog servisa, naplate televizijske pretplate govore da je ona iz meseca u mesec sve manja. Ne bih da ovoga puta, biće prilike, govorim zbog čega se to dešava, samo postavljam pitanje ravnopravnosti građana. Da li su u pravu građani, kojima ja pripadam, koji redovno plaćaju TV pretplatu ili izgleda ogromna većina građana neće više da plaća TV pretplatu? Da li samo pitanje načina naplate televizijske pretplate ima veze sa ustavnim pravima, ljudskim pravima građana?\nDa malo objasnim o čemu se radi. Dakle, i televizijski program bilo koje stanice, pa i Javnog servisa, je neka vrsta robe. Dakle, to je jedina roba koju građani, hteli ili ne hteli, kada se radi o našem Javnom servisu, moraju da plaćaju. Nisam upoznat i nisam čuo za neku drugu vrstu robe da građanin mora da konzumira tu vrstu robe, a ovde se radi o Javnom servisu. Dakle, ne sporim postojanje javnog servisa kao takve i programa koji on treba da predstavi građanima. Sam sam glasao 2002. godine za plaćanje TV pretplate, ali smo sada, gospodo, došli u situaciju da u jednom gradu, u gradu odakle ja dolazim, sud odbije tužbu za neplaćanje TV pretplate i kao što biva kod drugih komunalnih usluga, koje građani koriste, ispadaju krivi, da ne kažem budale, oni koji plaćaju televizijsku pretplatu.\nPrema tome, želim obaveštenje i odgovor, pošto je ovih dana u medijima bilo reči i o načinu finansiranja RTV Srbije, namerno neću da kažem Beograd, mislim da bi im trebalo zabraniti da koriste ime televizije Beograd, ako bi to bila televizija Beograd, onda bi to trebalo da plaćaju Beograđani. Ne znam zašto bi mi iz Čačka plaćali pretplatu televiziji Beograd. Dakle, želim celovitu informaciju od ministra za kulturu i informisanje - šta Vlada i resorno ministarstvo razmišljaju u tom pravcu, pogotovo posle saznanja da je prethodna plata, a tamo radi preko tri hiljade ljudi, mislim ogromna većina čestito i pošteno, je jedva primila lični dohodak. Dakle, šta je strategija Ministarstva za kulturu i informisanje i Vlade u pogledu budućnosti i funkcionisanja Javnog servisa? O tome da sam očekivao, kao radničko dete da će ova četiri sindikata, koji egzistiraju na RTS, pitati rukovodstvo, odnosno direktora koji se sad, kako narod kaže, zabio u mišju rupu i nema ga nigde, zašto njega nisu prvo pitali šta je sa platama i kako će da se finansira RTS?\nMislim da će biti prilike u narednim mesecima, bar što se tiče poslanika Nove Srbije, da pripitamo i to rukovodstvo kako se raspolagalo tim sredstvima koja su prikupljena od pretplate koju su savezni građani uredno plaćali. Hvala.\nPoštovani gospodine predsedniče, poštovani gospodine mandataru, kolege narodni poslanici i svi građani Srbije koji gledate ovaj prenos, a verujem da vas ima dosta.\nGovoreći u ime poslaničkog kluba Nove Srbije biću veoma kratak, jer mislim da nije trenutak ni … za velike priče, nego vreme za delanje i za rad. Slobodan sam gospodine mandataru da upotrebim vreme koje ćete vi preuzeti rukovođenjem Vladom Republike Srbije, da uporedim sa 1991. ili 1992. godinom, ili 1999. godinom, po onome kako narod živi, ako naravno izuzmemo one porodice koje su izgubile najmilije u bombardovanju naše zemlje 1999. godine.\nSvi smo bili u izbornim kampanja i svaki dan se susrećemo sa očajnim građanima. Dakle, razmere krize koja je došla nažalost i u našu zemlju, možda na prvi pogled nisu vidljive. Mi vidimo i ljude koji dobro žive, možda i mi i neki od nas pripadamo toj klasi, vidimo po ulicama Beograda i ulicama naših gradova i moderne automobile, i skupe automobile, ali ja očekujem gospodine predsedniče, mogu tako da vam kažem, pošto ćete gotovo sigurno biti izabrani za predsednika Vlade da pokušamo, vi ćete biti u narednom periodu najodgovorniji za ovo što ja govorim, da malo više vidimo, hajde da kažem nevidljive ljude, da ne okrećemo glavu od njih. Nemojmo da se zavaravamo, najmanje 30% građana Srbije je na ivici, i bukvalno na ivici egzistencije. Radi se o glavi.\nOčekujem i usuđujem se, pošto ću veoma kratko govoriti, a tako će i Nova Srbija delovati u narednom periodu da vam dam jedan predlog večeras, nadam se da to nećete shvatiti kao moju pretencioznost. Video sam da imate nameru da pošto više neće biti ministarstva za Kosovo i Metohiju, da praktično pri svakom ministarstvu bude neki odsek koji će se baviti Kosovom i Metohijom. Predlažem vam da kod svakog ministarstva isto takav odsek napravite, koji će se baviti socijalom, sa siromašnim ljudima, da se ne desi da neko umre zato što nije imao para da plati neki lek, ili neku operaciju.\nSiguran sam, i bez obzira na razmene krize, i pre svega finansijske krize koja vlada našom zemljom i deficitom u budžetu, da ima dovoljno sredstava i da ćete svi vi, vaše kolege ministri i vi kao predsednik Vlade učiniti da se ne desi 2009. godina, koja je bila najrodnija godina u istoriji Srbije, dakle rodilo fala bogu te godine, a te godine prag siromaštva za mnoge naše sugrađane je preskočen, odnosno povećao se broj siromašnih i gladnih.\nSiguran sam, da će ova vlada u najvećem broju mera koje ste vi predložili u vašem Ekspozeu uspeti da ostvari, pre svega iz izjava vaših, pa i predsednika Nove Srbije koga smo mi dali u vašu Vladu, sigurni da će vam biti dobar saradnik, a i ako ne najbolji, onda jedan od najboljih ministara i nema razloga da drugačije bude, bio je to već u dve vlade.\nSiguran sam, da ćete uspeti zbog onoga što ste govorili da je ovo vaša životna šansa. Dakle, preuzeli ste veliki politički rizik, istina je da stranke postoje da osvoje vlast, da budu ljudi ministri, da budu predsednici, ali u ovom trenutku to baš nije zahvalno preuzeti. Vama drugo ništa ne preostaje, nego da uspete, možda će cinici reći i neće vam biti teško s obzirom kakvi su rezultati nekih resora u prošloj vladi. Utoliko ne mogu da razumem kolege iz opozicije, naravno neću da ih pomenem poimence, ni stranke, koji mogu sada da kritikuju neka kadrovska rešenja sa kojima su do juče sarađivali i kovali ih u zvezde i zajedno delili dobro i zlo.\nVerujem da će ova vlada biti mnogo složnija i jedinstvenija. Verujte da su ljudi izgubili nadu da će biti bolje, a ja verujem da naša zemlja još uvek ima i prirodni i finansijskih izvora i resursa da se najpre pomogne najsiromašnijim, bolesnima i najugoženijim ljudima.\nPozdravljam posebno odluku jednu koju je mandatar saopštio u ekspozeu, radi se o našim najstarijim sugrađanima koji su nemoćni da promene nešto u tom životu, dakle zavise od svojih penzija. Podsetio bih neke da je Nova Srbija još pre četiri godine predlagala tadašnjoj ministarki finansija gospođi Dragutinović da se najniže penzije povećaju, pa da se onda to procentualno povećavaju penzije shodno rastu troškova života. Bila je i prihvatila to, ali je valjda iz nekih razloga, možda nije bilo para doboljno pa se to nije ostvarilo.\nNS kao poslanički klub u kome ćete imati iskrene saradnike, podržavaćemo Vladu, davaćemo amandmane, neki put vas kritikovati kada to budete zasluživali i želim da vas sve zajedno podsetim ovde da bez obzira na broj poslanika koji ima poslanički klub NS, da smo i u prošlom sazivu bili vrlo konstruktivni, pa su valjda iz tog razloga ministri u prošloj Vladi, dobro čujte, prihvatili najveći broj amandmana sa strane predloga poslanika NS.\nTo ćemo raditi i narednom sazivu, i u narednik sednicama, sa uverenjem da nam se veruje da iskreno, onoliko koliko znamo i koliko se pripremamo za sednice, želimo da pomognemo svim ministrima u Vladi, a posebno premijeru, kao najodgovornijem čoveku, da budu što uspešniji,\nDakle, ponavljam, vi ako da ste osuđeni da uspete. Razmere krize, možda ni ja nisam mogao da verujem u kampanji i ovih dva-tri meseca, na neki način pauze da nismo ovde radili u Parlamentu, u razgovoru sa običnim građanima Srbije, te tako očekujem, osim ovih zacrtanih, velikih, strateških pravaca koje Vlada ima, da odmah pomognete kako znate i ko Boga vas, umete najsiromašnijim ljudima i bolesnima.\nSa ovom preporukom, želim vam i mnogo mi je drago što se pozivate na Gospoda Boga, za mene to znači isto veoma važan, gospodine Dačiću, razlog da uspete.\nSve najbolje od NS, pomoćićemo koliko možemo. Hvala lepo.\nPoštovani gospodine potpredsedniče, poštovane kolege narodni poslanici, poštovani građani Srbije koji gledate ovaj direktan prenos, imam pitanje za ministra inostranih poslova gospodina Vuka Jeremića. Saglasan sam sa prethodnicom, sa koleginicom koja je apelovala na ozbiljnost. Kolika je ozbiljnost u radu državnih organa u ovim dramatičnim danima, kada na jednom delu teritorije Srbije ljudi bivaju ranjeni, sa tendencijom da će biti i ubijeni, toliko je ozbiljno da mi u Skupštini, uvažavajući sve predloge Vlade Republike Srbije, zakonske predloge koji su na dnevnom redu, ostaje građanima da procene šta je u ovom trenutku najvažnije i o čemu bi trebalo Skupština da se izjasni.\nMislim da je malo licemerno i lažno pozivati se na ozbiljnost trenutka, obzirom šta se sve događa u Ministarstvu inostranih poslova. Pitam gospodina predsednika Teniskog saveza Srbije, izvinjavam se, ministra inostranih poslova naše države – šta je istina od onoga što mediji pišu, a da se zadnjih meseci, da ne kažem godina, događa u Ministarstvu inostranih poslova?\nImamo informaciju da je naš glavni,odnosno jedini pregovarač, koji nije narodnim poslanicima ni javnosti u Srbiji pokazao ovlašćenje da razgovara u ime države Srbije i danas u Briselu. Da li je tačno da je on premešten u neki golubarnik, kako pišu vrlo ozbiljni dnevni listovi i da li to znači da je on golub mira i da je danas po tom osnovu odleteo u Brisel? Da li je tačno da je bilo fizičkih obračuna između ministra inostranih poslova i političkog direktora Ministarstva inostranih poslova i koliko je uopšte ozbiljno da politički direktor Ministarstva inostranih poslova naše države pregovara sa predstavnicima tzv. nezavisne države Kosovo? Da li je tačno da tu ima i sukoba interesa, obzirom da je jedan od glavnih funkcionera u Ministarstvu inostranih poslova i otac od druga Borka Stefanovića?\nKada sve ovo saberemo i oduzmemo, poštovani građani Srbije, treba da shvatimo svi zajedno ko pregovara u ime Srbije. Kao narodni poslanik sam tražio na raznim odborima, a i ovom prilikom tražim da se javno kaže i da gospodin Borislav Stefanović pokaže papir, a ne samo usmeno, ko je njega ovlastio da uopšte razgovara u ime države Srbije i koga će to posle obavezivati taj njegov navodni sporazum koji će tamo da postigne?\nObzirom da se Narodna skupština nije izjasnila i da gospodin Borislav Stefanović nema mandat najvažnijeg predstavničkog tela u svakoj državi koja pledira da je demokratska, a svi zajedno tvrdimo da smo demokratska država, dakle, nema ovlašćenje, niti platformu, niti bilo koju rezoluciju ili deklaraciju Narodne skupštine Republike Srbije, postavlja se pitanje, u danima koji budu dolazili, obzirom na sve što se dešava na jednom delu teritorije naše zemlje, a to je sada sever KiM, koga će taj papir obavezivati i ko će biti obavezan ukoliko on bude krajnje nepovoljan za našu državu, koga će obavezivati da po tom papiru postupa?\nNadam se da će gospodin Jeremić brzo odgovoriti na ovo pitanje, obzirom na dramatičnu situaciju i trenutke koji se dešavaju sa našim ljudima na severu KiM. Hvala.\nImam pitanje, molbu, zahtev i obaveštenje od gospodina predsednika Vlade i danas me trenutno više interesuje njegova funkcija ministra finansija.\nGospodine ministre, prilikom usvajanja rebalansa budžeta za 2011. godinu, imao sam jedan amandman kojim sam hteo da obezbedim neka sredstva iz budžeta za izgradnju Centra za dnevni boravak dece ometene u razvoju. Učestvovao sam na Odboru za finansije, pošto je moj amandman odbijen, ali zajedno sa vašim saradnikom, nadam se da ste upoznati sa tim, gospodinom Nikezićem, državnim sekretarom i uz konsenzus i dobru volju i želju svih prisutnih poslanika iz svih poslaničkih grupa dogovoreno je da grad Čačak napiše jedan zahtev, jednu molbu Ministarstvu finansija i da se interveniše iz sredstava iz budžetskih rezervi. To sam uradio.\nNaime, gradonačelnik grada Čačka, gospodin Velimir Stanojević je napisao jedan zahtev, jednu molbu iz koje se vidi da je grad Čačak u ovoj godini predvideo sredstva od 20 miliona za projekat za raspisivanje tendera i za lokaciju.\nNe bih želeo da budem patetičan, ali ko je jedanput bio sa porodicom, sa decom ometenom u razvoju znaju o čemu govorim.\nGospodine ministre, napominjem da taj Centar za dnevni boravak dece ometene u razvoju neće biti samo za decu kojih, nažalost, ima dosta i u Čačku, nego i za Požegu i za Gornji Milanovac i za Lučane, dakle, za nekoliko gradova u okolini Čačka.\nTaj zahtev sam predao 10. novembra. Imam potvrdu i zavedeno je u Ministarstvu finansija. Radi dobre volje hoću da kažem da me je posle nekoliko dana pozvao gospodin Nikezić, državni sekretar i malo se više informisao o tome. To je bilo 14. novembra i stekao sam utisak da on ta četiri dana nije ni pogledao to, ali posle 14. nema nikakvog odgovora. Očekujem od vas ili da kažete, naravno, ne možete sve da znate, sve zahteve koji dođu iz Srbije, ali mislim da bi u ovom slučaju trebalo pozitivno da se odgovori. U tom zahtevu gradonačelnik Stanojević nije napisao koliko sredstava, ali mislimo da je red, s obzirom da vidimo gde se sve novac troši, da zajedno sa gradom Čačkom, kao i mnogo puta do sada i država, odnosno Ministarstvo finansija u tome učestvuje.\nIzvinjavam se ako nisam bio, gospodine ministre, dovoljno precizan. Cifra postoji u tom zahtevu. To je obilna dokumentacija gde se vidi projekat i kompjuterski kako će ta zgrada da izgleda i u visini je amandmana koji sam dao, tako da taj zahtev postoji.\nImamo iskustva, ne bih sada da hvalim grad Čačak i gradonačelnika gospodina Stanojevića, ali on je u formi kako se prave ti zahtevi napravljen, tako da ukoliko sredstava ima u ovim budžetskim rezervama, možete odmah da donesete tu odluku.\nGospodine ministre, unapred ću da vam se zahvalim, ali vas molim, preuzeli smo veliku obavezu i ja, ne želeći da moju funkciju, njenu važnost, poredim sa vašom funkcijom, da je rešite.\nIskoristio bih ova dva minuta koje imam da na neki način iskomentarišem ono što je u nedavnim odgovorima drugim kolegama poslanicima rekla, recimo, gospođa Malović.\nAko ne znam i nemam dokaza i tako sam vaspitan, gospođo Malović, za nikoga neću ni da pričam, ali mogu da vam prenesem ono što narod misli.\nGospodine generale, ovde smo nedavno govorili o čoveku koji ima 33 godine, koji je zdravlje izgubio na Kosovu. Branio je državu Srbiju, branio je i ovu skupštinu.\nPričamo da nemamo para, a imamo para za vakcine, za izmišljenu pandemiju, za izmišljen grip i koji se još zove svinjski. Ponavljam po stoti put, neka me kazni ko koliko hoće, sve je tu bilo svinjsko sem gripa. Zašto građani Srbije misle da država Srbija nije uhapsila one koji su krivi nego da tamo leži možda jedna nevina žrtva? Da li imate percepciju zašto to narod Srbije misli da nije uhapšen onaj ko je kriv? Da li tu postoje neki politički razlozi?\nKažete da nemamo para, a imamo nekoliko miliona evra uludo bačenih za vakcine. Nisam dobio odgovor ni da li su uništene te vakcine, pošto im je istekao rok, čini mi se, 31. oktobra. Znači, imamo para za izmišljenu pandemiju, jer svima je jasno da nije bilo pandemije i sada ćemo to polako da zataškamo, ide kampanja, može da padne Vlada.\nIzražavam sumnju, nemam dokaze za to da nisu uhapšeni pravi krivci. Verujte da to misli 90% građana Srbije. Hvala.\nPoštovana predsednice, poštovane kolege narodni poslanici, građani Srbije koji gledate direktan prenose, ne sporeći važnost pitanja koji su ovde inicirani u prethodnom vremenu u Skupštini od kolega drugih poslaničkih grupa, KiM jeste najvažnija tema u ovom trenutku, ali pošto ne bih imao bilo šta da dodam u pitanjima, da se ne bih ponavljao i pitao ono što su već pitali, zatražiću obaveštenje od Ministarstva ekonomije, od ministra Ćirića i Agencije za privatizaciju.\nNa neki način ovde otvaram slučaj Fabrike hartije u Čačku i nekoliko stotina radnika i ne znam koliko hiljada članova porodica čiji su očevi, braća i sestre do juče radili u fabrici hartije u Čačku.\nFabrika hartije u Čačku trenutno ne radi, sa nikakvom perspektivom i nikakvim obaveštenjima od nadležnih državnih organa koje sam ja ovde pomenuo, kakva je sudbina fabrike hartije u Čačku, kakva je zapravo sudbina stotina porodica koje su imale bar minimalnu egzistenciju radeći u Fabrici hartije u Čačku?\nSindikat radnika u Fabrici hartije u Čačku, tačnije njihov vođa, gospodin Miloš Tripković je pokušavao junački, i kroz štrajkove, i kroz proteste, i kroz blokade fabrike da se izbori makar za minimalno dostojanstvo ljudi, ljudskih prava da dobiju informaciju šta država, šta vlast koja je privatizovala na jedan, ja mogu da kažem veoma sumnjiv način, Fabriku hartije u Čačku, šta je sudbina Fabrike hartije u Čačku, i konačno, ono što je najvažnije, šta je sa sudbinom radnika?\nAko vam kažem da ima dosta i bolesnih i starih ljudi koji su trebali ove godine ili za godinu ili dve da idu u penziju, a kada dođu tamo u nadležne državne organe, u fondove vide da im socijalno osiguranje nije uplaćivano, tako da su onemogućeni da odu i da dobiju i te minimalne penzije, teško i krvavo zarađene.\nFabrika hartije sa svojim asortimanom i programom Fabrika hartije u Čačku po mojoj skromnoj proceni i proceni ljudi koji su mnogo stručniji u ekonomiji i toj vrsti industrije od mene, ima perspektivu.\nZašto se Fabrika hartije u Čačku na jedan veštački i divlji način gasi? Zašto se ljudi teraju kući, da ostaju bez parčeta hleba? To je odgovor koji traže radnici širom Srbije, pa tako i radnici Fabrike hartije u Čačku.\nAko vam samo napomenem da je u vlasništvu Fabrike hartije, koja ima veliku i drugu tradiciju od pre Drugog svetskog rata, postojala mašina koja je proizvodila papir od kojeg su se pravile novčanice. Ta mašina je nestala. Onda državi, Ministarstvu ekonomije i Agenciji za privatizaciju treba da bude ili bi trebalo da im bude jasno o čemu se tu radi. Radi se o velikom kriminalu. Jednostavno, vlasnici su nestali. U ovom trenutku ne postoje. Fabrika je u nedavnim elementarnim nepogodama oštećena. Nestao je deo krova, tako da kisnu, nažalost, mašine koje su radnici svojim znojem i trudom, da kažem, decenijama stvarali.\nPrema tome, očekujem, ne u roku od 15 dana koji je zakonski rok, da mi Agencija za privatizaciju i ministar Ćirić odmah odgovore. Ne zbog moje malenkosti nego zbog sudbine stotine radnika Fabrike hartije u Čačku, koji čekaju, makar jedan ljudski odgovor, da država kaže kakve su njene namere? Da li će da raskine privatizaciju? Da li fabrika ide u stečaj? Ovako, praktično ispada da ljudi ne znaju kome da se obrate i ostaju oni najžešći vidovi protesta na koje su oni spremni, kako su me obavestili.\nDakle, zahtevam, tražim i molim od Ministarstva ekonomije, od ministra Ćirića i od Agencije za privatizaciju, da odmah, koliko u toku ove sednice, upute odgovor na ovo pitanje, pre svega radnicima Fabrike hartije u Čačku, koji su na jedan divlji način ostali bez svojih radnih mesta i u čijem je to interesu? Nadam se, da će se saznati, ne samo kada se radi o Fabrici hartije u Čačku, nego i o stotini hiljada fabrika u Čačku i u našoj državi, koja su zatvorena zbog uskih privatnih interesa, povezanih sa državnim organima. Zbog toga, imamo sve više sirotinje, kako u Čačku tako i u celoj Srbiji.\nPoštovana predsednice, poštovane kolege narodni poslanici, poštovani građani Srbije koji gledate ovaj prenos, u kratkom vremenu koje nažalost ili na sreću, kako ko gleda, imam, osvrnuću se na nekoliko stvari i daću nekoliko komentara na Predlog zakona o rehabilitaciji. Diskusije kolega, pre svega, iz vladajuće koalicije mi govore da će ovaj zakon ostati zakon na papiru. Jedan od kolega iz vladajuće koalicije nabrojao je sve zakone koji su u vlasti od 2000. godine, a svi znamo kakav je učinak tih zakona i da li su oni uopšte primenjivani. Da ne znamo mi koji smo ovde u parlamentu, a možda svi građani ne znaju, u prethodnih par diskusija reklo bi se da su to stranke opozicije i vlasti, a govorile su kolege narodni poslanici i predstavnici vladajuće koalicije.\nDakle, da li je pravi razlog i muka naterala vladajuću koaliciju da donosi ovaj zakon, da li je to evropski uslov, da li je to neki trend, to je veliko pitanje, ali ono što sigurno zaključujem – ne postoji volja i svest i savest o tome da treba da budu neki ljudi rehabilitovani koji su ubijeni na pravdi Boga samo zato što su mislili drugačije. Sama činjenica da ovaj zakon danas predstavlja ministar ili je bar do skoro predstavljao i branio ministar za zaštitu životne sredine mene dovodi na pomisao na jednu veliku ironiju. Nije valjda da kosti tih mučenika zagađuju našu svetu srpsku zemlju? Da li je moguće da sa ovim povežem sada da su neki do skoro u medijima iskopavali kosti jadnog mučenika, srpskog našeg, đenerala Draže Mihajlovića, iz političkih razloga i skupljanja političkih poena? Nešto ih ne čujem da više govore o tome. Neke su kosti našli tamo negde na Adi, pa se ispostavi da su to kosti životinjskog porekla. Gospodo draga, to je velika uvreda za Srbiju, za sve časne Srbe, a pogotovo potomke Ravnogoraca.\nOvde sam slušao neke kolege koje govore sa toliko strasti, rekao bih i mržnje, da se ja te budućnosti, o kojoj mladi kolega priča ovde, bojim. Bojim se kao čovek u godinama da se istorija ne ponovi, a ponavlja se onima koji nisu izvukli pouke. Ovde se ne radi, gospodo draga, o pobednicima, o fašistima i o antifašistima, radi se o zakonu koji bi bar na papiru trebao da omogući jednu božiju zemaljsku pravdu, ovde da se kaže – ti ljudi nisu činili zločine, ubijeni su, streljani su radi toga da im se otme imovina ili zato što su bili za kralja i otadžbinu. Ako bismo govorili o saradnicima, da su oni saradnici okupatorskih snaga bili, mogu samo da navedem nešto što svi znamo ovde u sali. Da li ima ijednog građanina Srbije koji ne zna da u centru Vašingtona postoji spomenik đenerala Draže Mihajlovića? Pričaju da je on bio saradnik okupatora, onih koji su za evroatlanske integracije. Atlanske integracije, NATO pakt, pa kičma NATO pakta su SAD.\nPrema tome, šta je to u čoveku? Stvarno ne bih želeo da zvučim kao da nekoga optužujem, ali ko ne shvati da svaki čovek koji je nevino ubijen zaslužuje krst i grob ili verski znak nacije i vere kojoj on pripada? Vidim da nažalost ovde još uvek ima ostrašćenih diskusija ljudi koji to ne shvataju, koji se pozivaju na presude prekih komunističkih i partizanskih sudova. Svi znaju, valjda čitaju knjige, kako su oni sudili. Da li hoću da kažem da pripadnici Ravnogorskog pokreta nisu činili zločine? Jesu i mislim da je ogromna većina njih i osuđena, ali ovde se govori i upravo zbog toga u zakonu o rehabilitaciji, po meni, i nema.\nAko trebamo neke ljude da rehabilitujemo, desetine, stotine i hiljade ljudi koji su pobijeni, čija je imovina oduzeta, zašto onda nema u zakonu neke stavke da se kaže ko je to uradio? To bi onda bio pravi zakon o rehabilitaciji, radi budućnosti, da naši potomci i naša deca znaju ko je to uradio. Za ove druge zločine znamo poimence i kojoj su formaciji pripadali i ko je učinio. Zašto iz ovog zakona ne može da se zna ko je pobio te ljude, ko je streljao ljude u Beogradu, ko je streljao ljude u Čačku, u Zaječaru? Pa komunisti, Komunistička partija je to radila i to mora da se stavi. To ne znači da se osuđuju svi pripadnici te partije, pogotovo Partizanskog pokreta gde su se ljudi borili za slobodu i protiv fašizma. To će meni biti signal da se iskreno misli i ozbiljno misli sa ovim zakonom da se rehabilituju ljudi.\nNedavno sam ovde čitao presudu, gospodo, da je čovek streljan, a posle godinu dana mu je bilo suđenje i rehabilitovan je odlukom Okružnog suda u Čačku 2008. godine. Glavni svedok na suđenju je bio istaknuti pripadnik Partizanskog pokreta u Čačku, pošten čovek. Ja se od njega samo razlikujem ideološki. Govorio je – taj potporučnik ništa nije uradio, nikoga nije dirao i ničiju imovinu nije uzurpirao, a ubijen je samo zato što je, narodski rečeno, bio Dražin vojnik. Spasao čovek i čast i obraz, ne samo svoj, nego i Partizanskog pokreta a ovde imamo ovakve diskusije. Uzalud je donošenje ovakvog zakona ako ovakva svest vlada. Ovde se ne govori, bar sam ja možda bio naivan i verovao da se ovde ne govori o poraženima i o pobednicima. Znamo da pobednici uvek pišu istoriju, ali prođu godine i godine, pa se ispostavi da to nije baš tako.\nMislio sam, iskreno rečeno, da će ovaj zakon biti u simboličkom smislu donesen 6. oktobra 2000. godine. Znam ja kada je nova vlada startovala i nov parlament, ali kažem u simboličkom smislu. Sada mi ovaj zakon ovde donosimo zato što to traži Evropa, zato što to možda traže i porodice 500 pilota američkih, njihovi potomci koji znaju ko je njihove očeve i dedove spasao, dakle, ljudi generala Draže Mihajlovića.\nSvako ima pravo da misli, razumem i ljude sa druge strane, mnogo ljudi koji su bili unesrećeni ili su činili zločine, zbog zločina pripadnika Ravnogorskog pokreta. Ti ljudi su istorijski osuđeni više nego što treba. Ovde se govori o ljudima koji su pobijeni, čije kosti leže.\nRecimo, mogu da se pitam i kao građanin ove zemlje, da li postoji sud za ratne zločine u ovoj državi? Šta on čeka? Ako ima svedoka, ako su iskopane grobnice, ako se vide kosti, ima još živih ljudi koji su to radili. Da li se čeka da oni svi pomru? Što reče profesor Mićunović, umesto da se pokriju ušima i da sede kući, oni učestvuju na tribinama, čiji pripadnici tog pokreta ovde danas nešto licemerno diskutuju, koji javno u živoj emisiji kažu, a misli se na generala Kapičića, a je pobio i žao mu je što još više nije pobio. Zamislite licemerstva, sad on učestvuje u ime nekog preokreta na tribini nekih stranaka, nije bitno.\nŠta ovde običan građanin može da zaključi? Zašto ovi u vladajućoj koaliciji, ako se ovako ponašaju i ovako misle, zašto uopšte ovaj zakon donose? Da li je njih neko naterao na to, da li je to neka politička prisila od strane EU? Da li je to uopšte uslov? Uopšte ne bih pričao o bilo kakvim uslovima. Uslov ljudskog dostojanstva, našeg življenja postojanja institucija u ovoj državi, jeste da se nevini ljudi rehabilituju, da se kaže da su ubijeni na pravdi Boga. Zašto? Da se to više nikada ne bi događalo, da ljudi budu ubijani zbog pripadnosti određenoj naciji, veri ili ideologiji. Hvala.


Početna » gsp » Page 6\nCentrala GSP insistira da vozila saobraćaju, iako se kvare\nZbog vremenskih nepogoda i poplavljenih ulica saobraćaja je bio u kolapsu, ali loša organizacija održavanja u pogonima gradskog saobrćajnog preduzeća “Beograd” dodatno je pogoršala probleme izazvane kišom u radu gradskog prevoza.\nPiše: A. P. 22. 6. 2018.\nPiše: A. Popović 12. 6. 2018.\nDeo vozača tramvaja u GSP preti radikalizacijom zahteva\nViše zaposlenih u JKP GSP „Beograd“ traži smenu šefa tramvajskog saobraćajnog pogona „Centrala“ D.S. zbog, kako navode, maltretiranja i ometanja u radu, a ukoliko im zahtev ne bude ispunjen najavljuju radikalizaciju zahteva i mogući štrajk.\nPiše: A. P. 30. 5. 2018.\nSve veći broj kvarova na vozilima GSP ugrožava bezbednost putnika\nBezbednost putnika u gradskom prevozu sve je ugroženija usled neadekvatnog održavanja vozila, što je kumuliralo prošlog petka kada se dogodilo nekoliko nezgoda koje su mogle da se završe tragičnim ishodima…\nPiše: A. Popović 18. 5. 2018.\nSloga: „Još linija prevoza se daje privatnicima, GSP se sistemski uništava“\nDok sindikat „Sloga“ u gradskom saobraćajnom preduzeću „Beograd“ saznaje da bi linijama javnog prevoza „poteza 100“ od septembra mogli da saobraćaju autobusi privatnika, oštro protestujući što se „nastavlja privatizacija gradskog prevoza“, iz Grada tvrde da još uvek nije u planu poveravanje ovog posla privatnicima.\nPiše: A. Popović 17. 5. 2018.\nVozač GSP dobio kaznu za “švercovanje” zbog nemara firme\nIako najviše rukovodstvo JKP GSP „Beograd“ uvek ističe kako je problem u stabilnom funkcionisanju javnog prevoza i poslovanju firme nedovoljna naplata karata i preduzeća koja ne uplaćuju mesečne karte svojim zaposlenima, upravo GSP pojedinim radnicima ne uplaćuje naknadu za prevoz zbog čega moraju da se švercuju i plaćaju kazne.\nPiše: A. P. 14. 5. 2018.\nPiše: A. P. 10. 5. 2018.\nSudar autobusa i motocikliste u Takovskoj ulici\nMotociklista je povređen u saobraćajnoj nesreći koja se jutros dogodila na uglu Takovske ulice i Ilije Garašanina, piše RTS.\nIzmene rada linija GSP za vikend\nZbog radova na kontaktnoj mreži u Mekenzijevoj ulici, na delu od Novopazarske do Kneginje Zorke, kao i zbog radova na tramvajskoj skretnici u Nemanjinoj ulici biće u toku vikenda promenjen režim rada linija GSP, saopšteno je iz ovog javnog preduzeća.\n“Uvedite realnu cenu karte za GSP, 50 dinara bi svi plaćali”\n“Kada bi cena karte u gradskom prevozu bila niža, više građana bi je kupovalo” – teza je koja se često može čuti među Beograđanima, ali sada ovaj predlog daje jedan stanovnik Male Ivanče, prigradskog naselja iz koga vožnja do centra grada i nazad košta 350 dinara, revoltiran uslugom koju dobija za taj novac.\nPiše: A. Popović 19. 3. 2018.\nUdruženi sindikati Srbije „Sloga“ upozoravaju da su građanima Beograda umesto skupih jelki i novogodišnje rasvete u februaru potrebnije gume i akumulatori za autobuse, budući da su građani glavnog grada i prigradskih naselja u ponedeljak satima čekali prevoz i da situacija ni danas nije bolja.\nĐilas: GSP se raspada\nKandidat za gradonačelnika Dragan Đilas upozorio je danas da je veliki problem što se ne ulaže u autobuse i da će se, ako se nešto ne promeni na izborima 4. marta, Gradsko saobraćajno preduzeće (GSP), koje se raspada, definitivno ugasiti, saopšteno je iz njegovog izbornog štaba.\nČitajte novu kolumnu Slaviše Lekića (@micin_taja) na #Danas https://t.co/TO73GCfyqP\nNacionalni sadržaji u udžbenicima - u službi indoktrinacije ili obrazovanja za demokratsko društvo https://t.co/9w5ZIwqXaY\nJevrejska zajednica na Balkanu predstavljala je sve do tridesetih godina prošlog veka značajan i prosperitetni deo… https://t.co/9OWL8PqDxU


Detalji sahrane svirepo ubijenog monaha iz Šipova - ubica u manastir dolazio NA LEČENJE OD DROGE - 24vesti\nDetalji sahrane svirepo ubijenog monaha iz Šipova – ubica u manastir dolazio NA LEČENJE OD DROGE\nČitav region je u šoku zbog svirepog ubistva monaha u manastiru Glogovac kod Šipova. Otac Stefan ubijen je sa dva uboda nožem, a sumnja se da je ubistvo počinio D. Š., za kojim se i dalje intenzivno traga.\nMotiv ubistva monaha Stefana, u prostoriji kraj manastira Glogovac, najverovatnije je koristoljublje. Kako nezvanično saznajemo na mestu zločina prizor je jeziv, a tragovi krvi su na zidovima, tepihu i jorganu.\nDok policija traga za ubicom, u manastiru se spremaju da oca Stefana isprate na večni počinak. Kako je objavljeno, blagoslovom Episkopa bihaćko-petrovačkog Sergija, liturgija i sahrana monaha Stefana biće služeni u manastiru Glogovcu u sredu sa početkom u 9:30 časova.\n– Sveštenstvo koje ima nameru da uzme učešća u ovom liturgijskom molitvenom ali i tužnom skupu neka ponese bele odežde. Zbog složene epidemiološke situacije i zbog tragičnosti događaja koji je potresao široku crkvenu i društvenu javnost posle molitvenog sabiranja oko odra ubijenog monaha Stefana neće biti nikakvih zadržavanja u Manastiru Glogovcu – navodi se u saopštenju uprave manastira.\nPodsetimo, svi putevi do manastira od sinoć su bili blokirani, a policija je satima obavljala uviđaj. Kako prenose lokalni mediji, motiv ubistva monaha moglo bi biti koristoljublje.\nOsumnjičeni D. Š. je nakon ubistva, kako pišu mediji, ukrao novac iz manastira Glogovac, a navodno je ukradeno 100 KM.\nPrema saznanjima monah je ubijen sa dva uboda nožem, jedan u grudni koš i jedan blizu srca.


Zekat i sadekatu-l-fitr u Bejtu-l-mal Islamske zajednice – Bihor Petnjica\nStoga, muslimani ovih prostora trebaju svoj zekat i sadekatu l fitr dati svojoj bazičnoj i stožerskoj instituciji, Islamskoj zajednici i na taj način obezbijediti funkcioniranje i djelovanje ustanova kao što su Fakultet za Islamske studije, Medresa Gazi Isa beg, Škola Kur'ana časnog, Reuda, Vildan, izdavačka kuća El Kelimeh, Hajrat i dr.\nPrevious ArticleMemić pokušava da izazove incident vrijeđajući odbornike SPP-a\nNext ArticleBajramski intervju sa reisu-l-ulemom Huseinom-ef. Kavazovićem za BIR Televiziju


Postavio KucniLekar\t Poslednje ažuriranje Jun 27, 2017\nSoda bikarbona je jeftin lek koji se lako koristi.\nUzmite pola ravne kašičice sode bikarbone i razmutite je u dve litre vode. Neka se soda bikarbona sasvim rastopi u vodi. Pijte po četiri čaše ovog rastvora dnevno, a obavezno jednu pred spavanje, jer neki stručnjaci tvrde da nam noću, kada odmaramo, pH vrednost organizma opada, tj. postaje kiselija – dakle, ima logike to što se napadi gihta najčešće javljaju noću.\nNeki ljudi tvrde da im je protiv gihta pomogla i četvrtina kašičice sode bikarbona na dan. Pokušajte da prilagodite sebi dozu – možete početi i sa malo više, ali obavezno smanjujte. Iako je soda bikarbona protiv gihta efikasna ona sadrži mnogo natrijuma, koji u većim količinama može štetiti organizmu.\nSoda bikarbona ne funkcioniše u svim slučajevima i nije preporučljivo da je koristite bez dozvole lekara, jer može imati i mnoga neželjena dejstva – visok pritisak, glavobolje, gubitak apetita, mučninu, povraćanje, bolove u stomaku i još mnogo toga. Pošto soda bikarbona sadrži mnogo natrijuma, dok je uzimate, masimalno izbacite so iz ishrane.\nGiht povećava i krvni pritisak, a isto se događa i kada u organizam unosimo mnogo natrijuma. Zato obavezno redovno merite pritisak što redovnije kada uzimate sodu bikarbonu protiv gihta.\nLjudi koji imaju problema sa srcem, jetrom, bubrezima i slepim crevom ne bi trebalo da uzimaju sodu bikarbonu za giht, osim ako im lekar to izričito dozvoli. Soda bikarbona je kontraindikovana sa nekim lekovima. Ako duže vreme uzimate sodu bikarbonu, može se javiti stanje alkaloze, zato obavezno pričajte sa svojim lekarom pre nego što počnete da je uzimate.\nNemojte nikada uzimati sodu bikarbonu za giht nakon jela – najbolje je da je uzimate na prazan stomak.\nUzroci jakog napada gihta su ono što izaziva manje alkalno stanje krvi, ili povećavaju stvaranje mokraćne kiseline, ili privremeno smanjuju moć bubrega da je izbaci.\nSoda bikarbona alkalizuje krv (tako što uništava jone hidrogena). Bez kristalizacije, krv može da zadrži više mokraćne kiseline. To znači da bez kristalizacije u većini slučajeva (jer soda bikarbona ne pomaže baš uvek) ne dolazi do nakupljanja mokraćne kiseline i nakupljeni kristali počinju da se razlažu.\nAko tokom napada gihta pijete sodu bikarbonu razmućenu u vodi, krv postaje više bazne pH vrednosti – krv je uvek blago alkalna – i ne može doći do kristalizacije. Alkalna pH vrednost krvi dovodi do boljeg razlaganja mokraćne kiseline, a isti efekat se postiže i pijenjem dovoljno vode.\nPokušajte da koristite bazne kapi za vodu, kako biste alkalizovali vodu i tako unosili više alkalnih namirnica u organizam. Potražite ove kapi i kada ih koristite, sipajte po par kapi ovog alkalnog koncentrata u čašu vode. Najbolje je da pijete po pet čaša alkalizovane vode na dan. U svim dijetama protiv gihta se savetuje najmanje osam čaša vode dnevno – ako pijete alkalnu vodu, možete piti i manje vode.\nZašto nam kosa opada i kako sprečiti njeno opadanje


BOONEEQUA news: 2012\nCrna ovca koja priča o belim stvarima\nSrećna Nova godina svima. Prosto je neverovatno da je 2012. godina. Sećam se filma "Povratak u budućnost" čija radnja se odvija 1985. godine, a tadašnja daleka budućnost je bila 2005. godina, vreme kada kola lete i sve je ultra, mega, giga moderno i ultra funkcionalno....Kada pogledamo Japan ili SAD pa opet se nije postiglo to što je filmom prikazano, a kada pogledamo Srviju 2012. godine, prosto ne verujem da sam u 21. veku! Pre bih rekao da je u Srbiji sada 1985. godina....Meni kao klincu, kada sam gledao film, bilo je realno da 2005. godine lete kola i to sam priželjkivao...Međutim, ne da ne lete, nego su kola ostala ista, ona stara, čija su godišta vrlo često iz '80. tih ako ne i iz perioda pre.... Vreme je stalo, a možda i ide unatrag.\nPrava je mudrost izboriti se protiv crne rupe koja se naziva "svakodnevica". Mnogo je jaka. U momentu kada postigneš neki mali ili veliki uspeh, ubrzo, potom, sledi 246 negativnih malih ili velikih stvari koje te dotiču...Dok se budeš spremao da proslaviš taj isti uspeh, ti si već u svađi sa devojkom, ženom, ili ti je neko javio da je neko bolestan ili da je neko umro, slomio nogu, ili vrat....Vrlo je interesantna koincidencija koja se poklapa u minut sa stvarima koje su lepe i daju ti energiju....\nNaravno, to je stvar i ličnosti. Svakako da ovo prethodno zavisi da li sklon kukanju i da li podležeš ružnim stvarima lako...Jesam, da, sklon sam kukanju, ali u trenucima i kada ne kukam i kada želim da se prepustim lepim stvarima, čitava lavina govana mi se svali na glavu dok konačno ne pokleknem i prepustim se govnariji koja je na sve strane....Jednostavno, previše je sranja! Drugi problem je što i ljudi sa kojim si skloni su 5 puta više od tebe da kukaju iako i oni samo imaju svoje lične uspehe koje tek tako samo pomenu, ali zato kada dođe red na sranja, ona se u detalje opisuju, do tančina.\nTo je čudna pojava: zašto se lepe stvari opisuju vrlo kratko, šturo i sa malim brojem detalja, dok kada je reč o sranjima, ona se opisuju uz uvertiru, digresije, opise, metafore, hiperbole, kulminacije i nikad nikakve rasplete....Krajnji cilj: budi sjeban, jer ti tako okruženje diktira! Čak je u mnogim situacijama glupo pohvaliti se ili je sramota pohvaliti se jer ćeš odmah postati crna ovca iako pričaš o svetlim i belim stvarima... To crno-belo je relativna stvar! Da li je belo belo, a crno crno ili su malo pomešani lončići....\nDa izostavimo ove grobarske fore ajmo na neke životinjske instinkte, pređimo na trinaesto prase.U Srbiji ima mnogo trinaestih prasića! Mnogo nas je. Iako se ovo kosi sa otuđenošću koju pojam "trinaesto prase" nosi sa sobom ovo je normalna pojava. Mi se družimo i krećemo se u grupama ali to se grupe od više trinaestih prasića, a prefiks "trinaesto" više nema svoju izvornu formu već kao cela fraza sa izrazom "prase" pravi jedan sinonim sa pojmom "srbin/srpkinja". Dakle mi smo trinaestoprasani, jer smo ostavljeni sami sebi, sve se svelo na porodicu, a sama porodica je devastirana bez utemeljenih elementarnih ljudskih i čovečanskih vrednosti. Dakle porodice su ostavljene same sebi bez pomoži države ili bilo koga, a porodica, kao molekul, opet sa svoje strane dalje se razgrađuje na atome koji dalje nemaju kako da se dele, a bi, da mogu...U stvari i atomi mogu: tu su dvostruka, trostruka, višestruka ličnost; dvoličnost, troličnost isl...Moš se završi neki posao i atom je deljiv, a protoni, neutroni i elektroni su delovi naše ličnosti: proton je super ego, neutron je ego, a elektron je id. Frojd bi sada suzu radosnicu pustio kad bi znao kakvu sam genijalnu analogiju napravio! Heh...\nNo, pošto sam skroz zaboravio šta sam hteo da iznesem kao poentu, provalite sami i uzmite sve što vam treba iz mojih lupetanja....Siguran sam da ima nešto pametno ali ako nema, biće naredni put. Tek je početak 2012. godine, mlad sam ja, ambiciozan, agilan i sve ostalo crno odnosno belo....\nОбјавио BOONEEQUA у 03:49 Нема коментара:


Brnabić u Makedoniji: Rešeni smo da gledamo u budućnost i ukidamo barijere | Ekspres.net\nBrnabić u Makedoniji: Rešeni smo da gledamo u budućnost i ukidamo barijere\nOtvaranje integrisanog graničnog\nOtvaranje integrisanog graničnog prelaza između Srbije i Severne Makedonije je poseban dan ne samo u odnosima između dve države, već\n"Da bi ovo bio pravi novi početak nama je potrebna politička hrabrost, politička vizija, potrebno je da gledamo u budućnost, da ne budemo fokusirani na kratkovide populističke politike", rekla je Brnabić koja je sa premijerom Severne Makedonije Zoranom Zaevim ozvaničila početak rada integrisanog prelaza Preševo-Tabanovce.\n[caption id="attachment_230889" align="alignnone" width="675"] FOTO TANJUG/ ZORAN ZESTIC[/caption]\n"Ova odluka nije bila samo odluka protiv trgovine sa centralnom Srbijom i BiH. Ovo je odluka koja je u osnovi uzdrmala sve regionalne sporazume i od tada kao posledica toga regionalna saradnja ide silaznom putanjom", kaže Brnabić i navela da Priština treba još jednom da razmisli da li je izalacija i samoizolacija budućnost u regionu ili su budućnost ovakve incijative, poput integrisanog graničng prelaza.\n[caption id="attachment_230811" align="alignnone" width="676"] FOTO TANJUG/ ZORAN ZESTIC[/caption]\n"Nemamo ništa važnije, pored evropskih integacija, od regionalne saradnje", rekla je Brnabić i dodala da nećemo čekati zbog ponašanja Prišitne da promeni stav već će se ići u bilateralne sporazume o autorizovanim ekonomskih sertifikatima.\n[caption id="attachment_230809" align="alignnone" width="676"] FOTO TANJUG/ ZORAN ZESTIC[/caption]\n"Od ovoga zavisi ekonomski prosperitet regiona", rekla je premijerka i navela da je regionalna saradnja važna za domaću privredu i da je politički pametno da se povezujemo, a ne da jedni druge blokiramo.\nAna Brnabić Zoran Zaev integrisani granični prelaz


Novi predsjednik RS položio svečanu zakletvu\nRepublika Srpska će biti istinska zajednica svih njenih naroda, Srba, Bošnjaka, Hrvata i ostalih, i stoga je neophodno obezbijediti da se odredbe entitetskog ustava primjenjuju, a ne da se neustavnim činjenjem ili nečinjenjem obezvređuju i narušavaju, istakao je, pored ostalog, u obraćanju poslanicima Narodne skupštine novoizabrani predsjednik Republike Srpske Rajko Kuzmanović nakon polaganja svečane zakletve. Tim činom gospodin Kuzmanović i praktično stupio na funkciju na koju je izabran na prijevremenim predsjedničkim izborima održanim 9.decembra ove godine. Novi predsjednik Republike Srpske je u dužem govoru iznio osnovne ciljeve kojima će težiti u svom radu i posebno naglasio:\n”Odbijamo sve zahtjeve za radikalno ustavno i teritorijalno preuređenje Bosne i Hercegovine na štetu bilo kojeg entiteta i naroda, a pogotovo zahtjeve za ukidanje ili temeljno preuređenje Republike Srpske i njenih suštinskih nadležnosti.\nPosebno je pitanje prenesenih nadležnosti sa entiteta za zajedničke organe Bosne i Hercegovine. Mora se prekinuti dalji prenos ovlaštenja i ozbiljno se nameće potreba zahtjeva za vraćanjem nekih prenesenih nadležnosti, posebno onih koje nisu dale očekivani efekat na poboljšanju funkcionalnosti institucija Bosne i Hercegovine. U sistemu policijskih strukura Bosne i Hercegovine mora se očuvati i policija i Ministarstvo unutrašnjih poslova Republike Srpske sa jasno određenim nadležnostima.“\nGospodin Kuzmanović je, takođe, najavio da će uspostaviti iskren dijalog i saradnju sa predstavnicima Federacije BiH na rješavanju brojnih pitanja koja će građanima u oba entiteta donijeti bolji život. Jedan od prioriteta će biti i jačanje specijalnih paralelnih veza sa susjednim državama na osnovu reciprociteta, ne ugrožavajući suverenitet i teritorijalni integritet Bosne i Hercegovine, naglasio je novoizabrani predsjednik Republike Srpske. On je, ujedno, jasno poručio da neće dati svoj glas za priznanje nezavisnosti Kosova jer je to, kako je rekao, miješanje u unutrašnje stvari samostalne, suverene i nezavisne države Srbije.


Airport Transfer Belgrade :: Auto ili kombi prevoz do Vrnjačke banje\nVrnjačka Banja je najveća banja u Srbiji. Nalazi se u centralnoj Srbiji, u Raškom okrugu. Smeštena je između planine Goč i Zapadne Morave. Udaljena je od Kraljeva 25 km, od Trstenika 7 km, a od glavnog grada Srbije Beograda oko 200 km.\nPrevoz do Vrnjačke Banje\nVrnjačka Banja je najpoznatije banjsko lečilište u Srbiji i kao takvo vrlo privlačno za sve turiste željne odmora i rekreacije. Preko cele godine, a posebno u letnjem periodu, Vrnjačka Banja pruža izuzetno bogat zabavni program, a brojni sportsko-rekreativni objekti pružaju odlične uslove za pripremu vrhunskih sportista.\nZbog svega toga, kod zainteresovanih posetilaca se javlja potreba za različitim vidovima prevoza. Bilo da dolazite porodično, odnosno u manjoj grupi ili u većoj grupi posetilaca, Airport Transfer Belgrade će Vam ponuditi najadekvatniji prevoz do Vrnjačke Banje. Našu osnovnu ponudu čini iznajmljivanjivanje vozila sa vozačem u šta spada taksi prevoz i kombi prevoz.\nUkoliko planirate da posetite Vrnjačku Banju uz još tri osobe, onda Vam preporučujemo taksi prevoz. Ovakav vid prevoza je idealan za porodice. Uz naše profesionalne vozače i izuzetno udobna vozila, prevoz do Vrnjačke Banje proći će bez ikakavih problema. Pored toga, kod nas možete računati i na sedišta za decu i dosta prostora za prtljag.\nUkoliko tražite prevoz do Vrnjačke Banje za veće grupe, onda Vam je sigurno potreban kombi sa vozačem. Airport Transfer Belgrade u svojoj ponudi ima i iznajmljivanje kombija sa vozačem što se pokazalo kao idealna opcija za sportiste ili rekreativce koji posećuju Vrnjačku Banju.\nZa oba vida prevoza, važe sledeće mogućnosti:\n„Prevoz od vrata do vrata“ - Ovaj vid prevoza podrazumeva prevoz do Vrnjačke Banje iz bilo kog mesta u Srbiji i regionu. Naše vozilo sa vozačem će doći po Vas na dogovoreno mesto, a može vas ostaviti na bilo kojoj konkretnoj lokaciji u Vrnjačkoj Banji. Na taj način je čitavo putovanje brže i jednostavnije, što Vas pošteđuje bilo kakve brige oko putovanja. Na Vama je samo da planirate svoje aktivnosti u Vrnjačkoj Banji.\nPrevoz sa i do aerodroma - Jedna od specijalnih ponuda Airport Transfer Belgrade-a jeste prevoz od aerodroma do Vrnjačke Banje i prevoz do aerodroma od Vrnjačke banje. Ovaj vid prevoza važi za oba aerodroma u Srbiji - beogradski i niški.\nCena prevoza po kilometru\nJedna od glavnih prednosti koju iznajmljivanje vozila sa vozačem u Airport Transfer Belgrad-u pruža jeste ta što je cena prevoza po kilometru osnovni faktor koji utiče na konačnu cenu putnog aranžmana. Drugim rečima, jedino kilometraža između dve destinacije utiče na formiranje cene.\nTo znači da je i cena taksija po kilometru i cena kombi prevoza po kilometru povoljnija od drugih načina naplaćivanja ukoliko je kapacitet ovih vozila ispunjen. Osim toga, dodatnu prednost ovog vida naplaćivanja predstavlja i to što ćete unapred znati koliko će Vas koštati prevoz do Vrnjačke Banje.\nTačnu cenu vašeg putnog aranžmana, možete da saznate na našem sajtu tako što ćete ukucati početnu i odredišnu destinaciju kako bi na osnovu kilometraže cena bila izračunata. Na istom mestu možete brzo i jednostavno rezervistati prevoz ukoliko ste zadovoljni ponudom. Za sve dodatne informacije, možete nas kontaktirati.


Prognoza Снокволми - meteoblue\n14:15 Oblačno sa kišom\nMeteogram - 5 dana - Снокволми\nNaš 5-dnevni meteogram za Снокволми pruža sve vremenske informacije u 3 jednostavna grafikona:\nCurrent satellite images for Снокволми, Сједињене Државе\nMarker lokacije postavljen je na Снокволми.\nRadar i padavine kratka prognoza za Снокволми\nMarker lokacije postavljen je na Снокволми. Ova animacija prikazuje radar padavina za poslednji sat, kao i 1h prognozu. Moguće je da rominjanje i slab sneg ne budu vidljivi na ovom radaru. Intezitet padavina je predstavljen bojama koje varijaju od svetlo plave do jako ljubičaste.\nVremenske prilike za popularna mesta oko Снокволми


TLAČNA ČVRSTOĆA SAMOZBIJAJUĆEG BETONA S RECIKLIRANOM GUMOM | Croatian Digital Theses Repository\nOsijek: Josip Juraj Strossmayer University of Osijek, Faculty of Civil Engineering and Architecture Osijek, 2019. urn:nbn:hr:133:574220\nUličnik, M. (2019). 'TLAČNA ČVRSTOĆA SAMOZBIJAJUĆEG BETONA S RECIKLIRANOM GUMOM', Undergraduate thesis, Josip Juraj Strossmayer University of Osijek, Faculty of Civil Engineering and Architecture Osijek, accessed 24 June 2021, https://urn.nsk.hr/urn:nbn:hr:133:574220\nUličnik M. TLAČNA ČVRSTOĆA SAMOZBIJAJUĆEG BETONA S RECIKLIRANOM GUMOM [Undergraduate thesis]. Osijek: Josip Juraj Strossmayer University of Osijek, Faculty of Civil Engineering and Architecture Osijek; 2019 [cited 2021 June 24] Available at: https://urn.nsk.hr/urn:nbn:hr:133:574220


IGOR BESERMENJI: Zadovoljavanje forme | Autonomija\nIGOR BESERMENJI: Zadovoljavanje forme\nGde god zagrebeš – stereotipi, duboki konzervativizam, ksenofobija...\n22. marta . Napada? je identifikovan kao Kalid Masud iz Birmingema, Britanac za kojeg se ispostavilo da je u prošlosti bio hapšen zbog razli?itih kriminalnih radnji, ali i poznat kao saradnik li?nosti iz Birmingema koje su povezivane sa radikalnim ekstremizmom.\n23. marta probudio sam se u Birmingemu, u stanu koji mi je bio dom punih godinu dana, tokom master studija. Pogledao sam telefon i odmah video nekoliko notifikacija zbog vesti da su se tokom no?i desile policijske racije na nekoliko adresa u Birmingemu. Izme?u ostalog i na jednoj koja je bila na desetak minuta od stana u kom sam živeo. Ve? u slede?em trenutku, o racijama se pisalo i u WhatsApp grupi, koju su kolege sa studijskog programa koristile kako bismo razmenjivali iskustva i informacije. Zabrinutost je bila opravdana, jer je dobar deo nas živeo u blizini ulice za koju se saznalo da je u njoj izvršena racija. Pomislio sam kako sva ona sino?na buka od helikoptera, koji su u više navrata nadletali zgradu, sada ima smisla. Onda se saznalo i ime napada?a. I da je živeo u Birmingemu sa porodicom. I da je bio „jako religiozan“. I da je Islamska država tvrdila da je Masud bio „njihov“.\nKasnije tih dana, u par navrata sam razmišljao o tome kako sam sada okružen sjajnim mladim ljudima, otvorenih vidika, neoptere?enih trivijalnostima i oslobo?enih stereotipa svih vrsta, pa i stereotipnih tema za razgovor. Niti jednom se tokom tih dana me?u mojim prijateljima i kolegama nije razgovaralo o temama koje i u Srbiji, kao i u dobrom delu sveta, po pravilu slede po jednom ovakvom doga?aju: religija, Islam, migracija, izbeglice i nemir. O tome se nije govorilo me?u nama. Zato što smo znali da ništa od toga nisu teme. Teme su ekstremizam, terorizam i Kalid Masud, eventualno oni koji su mu pomogli, ako je takvih bilo. Znali smo da je krivica, ako se ispostavi da je delovao sam, individualna, a grupna samo ako se dokaže njegova povezanost sa nekom ekstremisti?kom grupom. I odjednom, toliko nas koji smo odbacivali kolektivizaciju krivice, mržnju, ksenofobi?ne i pogrešne teme, nalazali smo se godinu dana na jednom mestu, zajedno, u toj WhatsApp grupi, i na Univerzitetu u Birmingemu. Bio sam sre?an što poznajem sve te ljude iz razli?itih delova sveta, od Indonezije i Filipina, preko Kine i Rusije, ?itave Evrope, do Latinske Amerike, Kariba i nekih udaljenih pacifi?kih ostrva. Nikom nije bilo svejedno, ali nismo posegli za stereotipnim temama. Pri?ali smo o tome kako je (napada?) živeo u našoj blizini. Bili smo razo?arani i potišteni zbog žrtava u Londonu.\nSredinom septembra, probudio sam se u Birmingemu. Moja godina u Velikoj Britaniji približila se kraju i ovog puta bio sam okružen koferima sa svih strana. U onoj istoj WhatsApp grupi, sada smo uveliko jedni drugima ?estitali na završetku master-radova i pisali poruke za sre?an put onima koji su se tih dana ve? vra?ali svojim zemljama. Pogledao sam u telefon i video notifikacije za vesti o roditeljima iz Šida koji su se javno usprotivili tome da deca izbeglica idu sa lokalnom decom u školu. Razo?arenje. Ali, onda ipak pro?itam da ?e u mnogim drugim mestima u Srbiji, pa i u drugoj opštini u blizini, deci ipak biti omogu?eno da se obrazuju dok borave u Srbiji. Pozitivno. Ali, ipak se vratim da pro?itam razloge zbog kojih su neki roditelji iz Šida imali problem s tim da njihova deca idu u razred sa decom izbeglica i migranata. „Zaboravi?e ?irilicu“. „Naša deca su izolovana“. „Ima?emo novo Kosovo“. Onda se setim svojih kolega iz Sirije, Jordana, Avganistana… Ne bih želeo da im pri?am o ovome. Sve moje kolege koje sam upoznao tokom života u Velikoj Britaniji, razmišljali su adekvatno vaspitanju, ali i obrazovanju i iskustvima koja su stekli tokom svojih mladih života. Razmišljam da li je u redu da nemam strpljenja i da isto o?ekujem od roditelja iz Šida, iz Srbije. Teško mi je da na?em opravdanja za njih. Iskren sam prema sebi i znam da opravdanja nema. Ipak, neznanje je kategorija o kojoj je teško raspravljati. Nije lako okriviti nekoga za neznanje bilo koje vrste, jer toliko je elemenata koje treba uzeti u obzir. Ali, nasilno uskra?ivanje obrazovanja deci nikako nemaju opravdanje. Ali, ipak se setim da se radi o ljudima koji žive danas i ovde. Ne zato što je to Šid. I ne zato što je to Srbija. Nisu problem ni Šid ni Srbija. Problemi su u na?inu na koji se ovom zemljom upravlja i u primerima koji nam daju najvi?eniji ljudi u ovoj državi – oni koji je vode i koji su naj?eš?e u vestima i u novinama.\nSetim se onog, sada ve? ?uvenog, Ne mogu, Ana je ovde, izre?enog u Narodnoj Skupštini Republike Srbije od strane predsednice NSRS. Mnogi narodni poslanici vladaju?e koalicije suštinski ne razumeju kategoriju poštovanja ?oveka, njegovih li?nih izbora, razli?itosti i svih lepota koje ono nosi sa sobom. Ovde se, javno, demonstrira kako izgleda zadovoljavanje forme. Suština je zanemarena, jer ne samo što je strana vladaju?ima, ve? im je i opasan protivnik. Uostalom, predsednik države svojim „baš me briga“ i „ne pada mi na pamet da idem“ odnosom prema Paradi ponosa, jasno pokazuje šta stvarno misli o tom doga?aju. Njemu je važno da je forma zadovoljena. Da lepa slika ode na Zapad. Zatim, kakav uopšte primer za svoje gra?ane može biti vlast, ?iji su deo razni pojedinci koji su mnogo puta u prošlosti javno izražavali svoju sklonost fašisti?kim, ksenofobi?nim, duboko konzervativnim, degradiraju?im stavovima, a od toga ne beže ni danas? Pre nekoliko dana, predsednica NSRS Maja Gojkovi? rekla je jednoj poslanici da je njene muške kolege iz poslani?ke grupe koriste za performans u Skupštini. To je bilo u uživo prenosu na RTS-u. Eto, tako predsednica NSRS objašnjava individualnu odluku poslanice da postupa u NSRS po svom naho?enju – pa, to mora da je bilo po nagovoru muških kolega! Onda, setimo se izjave predsednika opštine Požega, koji je rekao da „majke treba da udave svoju nesposobnu decu“. Skrajnutost obrazovanja, zatvorenost društva, strašno loš životni standard i loše primere koji su na najvi?enijim pozicijama u državi, ve? sada, skupo pla?amo.


Očekuje se sjajna atmosfera u dvorani "Aleksandar Nikolić", a Partizan će pokušati da odbrani domaći teren. Usled toga je klub pozvao navijače da nešto ranije dođu u dvoranu, ne bi li se izbegla gužva.\nTakođe, još jednom je apelovao na sve da se ponašaju sportski i da ne ubacuju ništa na parket. Podsetimo, situacija u grupi E je krajnje ujednačena jer nakon dva odigrana kola sve četiri ekipe imaju identičan učinak - jedna pobeda i jedan poraz.\nRaspored 3. kola Evrokupa grupe E:\nPartizan - Monako 19.00\n1. Partizan 2 1 0 1 152:146\n2. Ritas 2 1 0 1 150:149\n3. Alba 2 1 0 1 149:152\n4. Monako 2 1 0 1 149:153


Peta kuća horoskopa i znaci u kojima se nalazi - Zvezdologija Zvezdologija\nPeta kuća u natalnoj karti prestavlja naše hobije, ljubav, veze pre braka, način na koji shvatamo ljubav i veze, kreativnost, decu. U zavisnosti od znaka koji se nalazi na vrhu i vladara kuće, kao i planeta koje se nalaze u njoj i aspekata koje prave sa drugim planetama možete da se saznate ono što vas zanima vezano za ova pitanja.\nPeta kuća pripada Lavu i vladar je Sunce i to je kuća sreće.\nOvde je obradjeno značenje pete kuće po znacima u kojima se nalazi.\nOsobe kojima peta kuća počinje u znaku Ovna vole da su aktivne i najčešće biraju hobije koji od njih traže veliku fizičku aktivnost. Uživaju u tome da im se posvete, pa im se može desiti da zanemare sve drugo zbog toga.\nNajčešće su u pitanju sportovi koji nisu timski, kao i ostale aktivnosti koje mogu da sami obavljaju.\nU ljubavi vole da vode glavnu reč i da oni budu ti koji biraju svoje partnere. Nije im teško ni da preuzmu odgovornost za voljenu osobu.\nNemaju mnogo strpljenja za decu, lakše im je da im dopuste sve što žele, nego da se s njima ubedjuju. Deca su im vrlo aktivna, puna energije i pomalo tvrdoglava.\nPeta kuća u Biku\nOni kojima je peta kuća u znaku Bika biraju hobije koji su kreativni i lepi, koji im stimulišu čula. Da bi se nečim bavili, u tome moraju da pre svega uživaju.\nSvoje slobodno vreme, ako još nisu našli odgovarajući hobi, provode u druženju, uživanju u poslasticama, izležavanju.\nZaljubljuju se u osobe koje ih obožavaju i obasipaju poklonima i pažnjom. To mora da bude pristojna osoba, da zna da se udvara, pokazuje svakodnevno naklonost.\nDeca osoba s petom kućom u Biku mogu da postanu vrlo zahtevna jer ih roditelj može pokvariti sa previše materijalnih dobara koje im kupuje. Za njih sve mora da bude najlepše i najskuplje.\nPeta kuća u Blizancima\nPeta kuća u znaku Blizanaca donosi natusu da bira hobije koji su izazovni za razvijanje uma i intelekta. Najčešće ih ima nekoliko, od rešavanja kvizova, ukrštenih reči, smišljanja aforizama, pisanja priča. Šta god da je, mora biti kreativno i praktično.\nU ljubavi izbegavaju dosadu i dosadne ljude. Vole da istražuju, da budu sa različitim tipovima ličnosti. Nije im strano ni da imaju po dve ili više veza u isto vreme. Ne vole osobe koje ih ograničavaju. Za njih je ljubav nešto što treba da bude zabavno, lagano i bez napora.\nDeca su im inteligentna i radoznala. Rano progovore i teško ih je ućutkati. Sve ih zanima i imaće pune ruke posla da ih zadovolje.\nPeta kuća u Raku\nOsobe koje imaju petu kuću u Raku vole hobije koji od njih ne zahtevaju da se previše kreću. Obično su vezani za kuću, od uredjenja enterijera do šivenja, pletenja, veza. Njima se hobi često može pretvoriti u posao od kojeg lepo mogu da zarade.\nZaljubljivi su, može da se kaže da obožavaju ljubav. Emotivni su i treba da nauče da razgraniče emocije i razum da bi imali zdrav odnos.\nNjihov odnos prema deci je zaštitnički. Sve će za njih da urade, ne postoji nemoguće. Deca su im često promenjivog raspoloženja i zahtevaju pažnju.\nKLIK ako želite da pročitate značenje planeta u petoj kući\nPeta kuća u Lavu\nČime god da se bave, to mora da bude hobi koji je po nečemu poseban, ali i da donosi odredjeni profit. Vrlo brzo će se razočarati ako za svoj rad ne dobije pohvale. Hobi može biti vezan za scenu, bilo da je gluma, pevanje, ali i ne mora da budu u prvom planu, bitno je da su tu negde.\nU ljubavi obožavaju dramu, fatalnost i zahtevaju neprekidno pokazivanje pažnje.\nOni traže partnera koji će im pružiti osećaj kao da su glavna zvezda holivudskog romantičnog filma.\nSvojoj deci daju bezrezervnu podršku, ne guše ih i podstiču da napreduju, ne daju da na njih padne senka. Brinu se za njih isto i u detinjstvu i kada odrastu.\nPeta kuća u Devici\nPre nego što odaberu čime će se baviti u slobodno vreme, osobe sa petom kućom u Devici, moraju da pažljivo isplaniraju. Vole da se bave stvarima koje su mirne i zahtevaju strpljenje, bez preterane fizičke aktivnosti. To mora da bude nešto što ima vrednost, delo koje će kasnije moći da konkretizuju.\nU ljubavi su takodje pažljivi i izbirljivi. Ne prihvataju svaku priliku, imaju sklonost da pre budu sami, nego da budu sa svakim, dok se ne pojavi ona prava osoba. Vrlo im je bitna komunikacija s partnerom.\nDeca su im inteligentna i poslušna, ali se moraju paziti da ne budu previše kritični prema njima da im ne bi ugušili talente.\nPeta kuća u Vagi\nOni ne mogu ništa da rade sami i vole da se udružuju, bilo da je reč o sportu, koji je najčešće timski ili je u pitanju neka druga vrsta hobija. Vole da imaju publiku koja će da ih motiviše da nastave da rade.\nOsobe koje imaju petu kuću u znaku Vage vole šarmantne, zavodljive i kulturne osobe. Bezobrazluk i nevaspitanje ih odbijaju. Obično imaju nekoliko osoba koje su im zanimljive i teško im je da se odluče za onu pravu. Vole da budu osvojene, više nego da osvajaju.\nSa svojom decom imaju najčešće lep odnos. Sve pokušavaju da reše na miran način. Uvek se trude da ih razumeju i podrže u svemu. Deca su im blage naravi i vaspitana.\nPeta kuća u Škorpiji\nVlasnici natala s petom kućom u znaku Škorpije vole da istražuju nesvakidašnje i mistične stvari. Interesuje ih psihologija, razne naučne grane ali okultizam, oružje. Čemu god da se posvete, to će biti do kraja izučeno iako je samo hobi. Pomalo s opsesivni u svojim hobijima.\nU ljubavi nisu nikad zadovoljni i uvek misle da to može bolje. Skloni su čestom menjaju partnera i kratkim i strastvenim vezama. Emotivni su i posesivni ali ih nervira kada to primete kod voljene osobe.\nDecu štite od svih i često im ne daju dovoljno slobode. Pratiće ih i proveravati i mešati se jer smatraju da samo oni najbolje znaju šta je za njih dobro.\nPeta kuća u Strelcu\nZabava, provod, slobodno vreme su imperativ za osobe koje imaju petu kuću u znaku Strelca. Nije bitno šta je u pitanju, dokle god je to veliko društvo, zabava, avantura. Vole da putuju, izlaze, menjaju mesta.\nLjubavne veze su za njih istraživanje. Ne shvataju ozbiljno ništa, dok ne postane ozbiljno. Sa njima se lako možete dogovoriti oko svih opcija i varijanti, njima sve odgovara, pitanje je da li će odgovarati partneru.\nSvoju decu obožavaju i vode ih svuda sa sobom. Od malih nogu će ih uključiti u sve svoje aktivnosti. Imaju strpljena, deca ih vole i slušaju.\nPeta kuća u Jarcu\nOsobama s petom kućom u znaku Jarca je teško da razgraniče posao i hobi. Oni teško da će se baviti u svoje slobodno vreme tek tako nečim, ako nemaju finansijsku dobit. Zbog toga im se često hobi pretvori u posao od kojeg mogu da zarade i više nego od regularnog posla. S godinama popuštaju i opuštaju se, pa počinju i da nalaze zadovoljstvo u tome što rade iz hobija.\nI u ljubavi tačno znaju šta žele i kakva im osoba odgovara. Ne smeta im da budu sami i da čekaju da se pojavi. Ne vole da menjaju partnere i obično ih i nemaju mnogo u životu.\nNjihova deca su uvek vaspitana, odmerena, uredna i obrazovana. Pomalo su strogi prema njima i postavljaju im visoke ciljeve.\nVlasnici natala s petom kućom u znaku Vodoliji vole neobične hobije. Ne mora da to bude nešto preterano egzotično. Biraju da rade sve ono što niko u njihovoj okolini ne radi. Vole da eksperimentišu i probaju nove stvari. Nije im strano da u zrelim godinama počnu da uče i vrlo brzo napreduju u tome.\nU ljubavnim odnosima vole slobodu. Neretko su u otvorenim vezama, često ni sami ne mogu da razgraniče da li je u pitanju prijateljstvo ili ljubav. Nervira ih romantika u odnosima i preterano izražavanje emocija.\nNjihova deca su slobodnog duha, samostalna, dopušteno im je da izražavaju svoje ideje. Ponekad mogu da budu pobunjenici protiv sistema.\nPeta kuća u Ribama\nOsobe s petom kućom u znaku Riba su izuzetno kreativne. One moraju da imaju hobi kroz koji će se izraziti. Problem im je često što ne mogu da se fokusiraju na jednu stvar, već svaštare, počnu svašta, ne završe ništa.\nZa partnere često biraju osobe koje su u nekom problemu i koje treba da spasavaju i izvedu na pravi put. Takodje, ako su one u problemu traže spasitelja. Kada se proces izlečenja završi, završava se i ljubav jer ne znaju šta bi više tu radili. Skloni su idealizaciji.\nPožrtvovani su roditelji, ponekad u tome i preteruju, pa mogu da sebe stave mnogo ispod potreba svoje dece. U nekim slučajevima postaju žrtve svoje dece.\nNext: Fredi Kruger – strah koji vlada i van Ulice brestova\n2 thoughts on “Peta kuća horoskopa i znaci u kojima se nalazi”\nPingback: Muškarac Rak - Zvezdologija, zanimljiva astrologija\nPingback: Kako osvojiti muškarca Raka - Zvezdologija, zanimljiva astrologija\nSun 27° Capricorn 09' 26"\nMoon 19° Cancer 39' 38"\nMercury 09° Aquarius 33' 29" R\nMars 24° Sagittarius 46' 47"